User talk:Phokham

ຄຳຜະຫຍາລາວ

1.1 ຄວາມໜາຍແລະຄວາມສຳຄັນ ຜະຫຍາ

ຄຳຜະຫຍາ ແມ່ນກາບກອນພື້ນເມືອງລາວປະເພດໝຶ່ງ ເຊິ່ງສະແດງອອກໃນດ້ານຄວາມສະຫຼາດຫຼັກແຫຼມ ຂອງຊາວຜູ້ອອກແຮງງານ.

ຍ້ອນຄຳເວົ້າທີ່ເພິ່ນແຕ່ງເປັນຄຳຜະຫຍານັ້ນ ລ້ວນແຕ່ເຮັດໃຫ້ຜູ້ອ່ານຜູ້ຝັງ ໄດ້ຄົ້ນຄິດຫາຄວາມໜາຍຂອງມັນ ຈິ່ງຈະເຂົ້າໃຈໄດ້. ຄຳຜະຫຍາ ມີຄຸນຄ່າທາງດ້ານເນື້ອໃນແລະ ເປັນກາບກອນທີ່ເວົ້າຄ່ອງຈ່ອງກັນ ໃຫ້ມ່ວນໃນເມື່ອຫາກໄດ້ຍິນມາແລ້ວ ເຊັ່ນວ່າ: ຄັນວ່າຫວານວາຈາ....ບໍ່ເຫືອດເຫີຍຫາຍໄດ້
 * ຄັນວ່າຫວານນ້ຳອ້ອຍ....ໝ້ອຍໝຶ່ງກໍ່ຫາຍໄປ

1.2ເນື້ອໃນ ຄຳຜະຫຍາ

ຄຳຜະຫຍາ ສ່ວນຫຼາຍ ເປັນກາບກອນຫຼືກະວີ ຊະນິດໝຶ່ງທີ່ມີເນື້ອໃນສັ່ງສອນກັນ ບໍ່ໃຫ້ມີຄວາມອວດອົ່ງທະນົງຕົວ ຢ່າໄດ້ຂົ່ມເພິ່ນຍໍໂຕເກີນໄປ ເຊັ່ນວ່າ:

ບາດວ່າເຮືອຄ້າງໄຄ້.....ຍັງຊິໃຫ້ຕໍ່ແພ ຫັ້ນແລ້ວ
 * ເຈົ້າຜູ້ມີເຮືອແລ້ວ......ຢ່າລືມແພໄມ້ໄຜ່ ແດ່ເນີ

ແຫຼ່ງຂໍ້ມູນ: ວັດທະນະທຳທາງດ້ານຮີດຄອງປະເພນີລາວ, ຂໍ້ມູນເດີມຈາກ: ນວນ ທິລາກຸນ, ຮີບໂຮມຮຽບຮຽງໂດຍ: ຈັນລາ ດວງມາລາ, ພີມຄັ້ງທີ 1, ວຽງຈັນ, ຄສ 2003.